Kinderporno-kring: Ondersoek verdiepArgieffoto Owerhede is in die proses om aansoek te doen vir meer lasbriewe in verband met die reuse internasionale kinderpornografie-sindikaat. Die polisie het verlede week ses prominente Suid-Afrikaners in hegtenis geneem in verband met die sindikaat wat tot in talle ander lande strek. Die verdagtes het reeds in verskeie howe regoor die land verskyn, en behoort in die volgende twee maande te pleit, waarna hulle identiteit bekend gemaak mag word. Die polisie het Donderdag gesê hulle ondersoek ŉ totaal van 50 moontlike verdagtes en bepaal of enige Suid-Afrikaanse kinders in van die tonele betrokke was. Hulle het tot dusver 30 lasbriewe bekom en is besig om vir nog 20 aansoek te doen. Meer inhegtenisnemings word verwag. Lees ook: Skoolhoof gepos oor ‘porno-sindikaat’ Kinderpornografie-ring: Ses hoës in hof Ses SA-hoës vas oor kinderpornografie